2016-04-21 20:06:32
Botrány a Páterdomb - Nemesapáti kupamérkőzésen. Szerdán öt órától rendezték a AF Páterdomb LSC - Csács-NSE Zala Megyei kupamérkőzést, ami az első félidő 40. percében 3-0-ás Nemesapáti vezetésnél félbeszakadt. A neve elhallgatását kérő szurkoló a következőt nyilatkozta szerkesztőségünknek:
- A találkozó negyvenedik percében a hazaiak kapusa szabálytalankodott a tizenhatoson belül - hasba rúgta az ellenfél játékosát -, amiért büntetőt ítélt a játékvezető, a hálóőr pedig sárga lapot kapott.
A Páterdomb játékosa reklamált a tizenegyes miatt - szidalmazta a játékvezetőt-, amiért egyből pirosat kapott. Ezután a kiállított játékos két kézzel meglökte Vincze Gábor játékvezetőt, aki elvesztette egyensúlyát és a földre esett, ezért a sípmester félbeszakította a mérkőzést.